**MOKYKLOS VEIKLOS KOKYBĖS ĮSIVERTINIMO ATASKAITA**

2013-2014 M. M.

(2014 m. birželis)

**MOKYKLOS VEIKLOS ĮSIVERTINIMO GRUPIŲ**

**REKOMENDACIJOS**

Dėl 1 srities „Mokyklos kultūra“ veiklos rodiklio „1.1.4. „Bendruomenės santykiai“ rezultatų pagerinimo

***(1.1.4. „Bendruomenės santykiai“ 3 lygis)***

* Kuo daugiau mokinių įtraukti organizuojant renginius.
* Atlikti psichologinį tyrimą, kas mokiniams kelia nesaugumo jausmą.
* Mokyklos darbuotojams taip pat fiksuoti mokinių netinkamą elgesį.
* Laikytis susitarimo dėl mokinių netinkamo elgesio fiksavimo.
* Mokinius, kurie turi kelis neigiamus pažymius ir neišsitaiso papildomų vasaros darbų metu, palikti kartoti kurso.

Dėl 2 srities „Ugdymas ir mokymasis“ veiklos rodiklio „2.4.1. Mokymosi motyvacija“ rezultatų pagerinimo

***(2.4.1. „Mokymosi motyvacija“ 3 lygis)***

* Metodinėse grupėse, galima būtų ir posėdžių metu, pasidalinti gerąja patirtimi, pvz.: pasiteisinusiais mokymo metodais, informacijos šaltiniais, IKT taikymo galimybėmis ir pan.
* Numatyti, kaip vieną iš mokinių skatinimo būdų – ekskursiją po kiekvieno trimestro.
* Tobulinti kontrolinių darbų skyrimo sistemą, derinant atsiskaitomuosius darbus – išnaudoti el. dienyno galimybes.
* Sukurti sistemą (pvz. elektroninio dienyno pagalba), kurioje pedagogai tarpusavyje derintų namų darbų krūvį.
* Dažniau atnaujinti mokyklos tinklapį, kad tėvai rastų dominančią informaciją, taip pat būtų galima pagalvoti apie mokyklos paskyros sukūrimą Facebook puslapyje.

Dėl 4 srities „Pagalba mokiniui“ veiklos rodiklio „4.5.1. Tėvų (globėjų) pagalba mokantis“ rezultatų pagerinimo

***(4.5.1. „Tėvų (globėjų) pagalba mokantis“ 3 lygis)***

* Siekiant glaudesnio mokytojų ir tėvų bendradarbiavimo, padedant mokiniams mokytis, mokyklos taryboje svarstyti klausimą dėl tarpusavio bendradarbiavimo sistemos tobulinimo, išklausyti tėvų (globėjų) ir mokytojų pasiūlymus, pastabas.
* Klasių vadovams bent kartą per mokslo metus suorganizuoti bendrą auklėtinių ir jų tėvų (globėjų) renginį (popietę, šventę arba išvyką).
* Esant būtinybei, sprendžiant iškilusias problemas, klasės vadovams organizuoti bendrus klasės tėvų (globėjų) ir vaikų susirinkimus.
* Pakartotinai išdalinti tėvams (globėjams) informacinius lankstinukus apie mokykloje veikiančią pagalbos mokiniui struktūrą.
* Mokyklos direktorei įpareigoti visus mokytojus dalyvauti visuotiniuose mokyklos tėvų (globėjų) susirinkimuose, suteikiant tėvams (globėjams) galimybę pasikalbėti su mokytojais kiekvieno mokinio pažangai įvertinti ir aptarti.
* Reguliariai (1 kartą trimestre) pasiūlyti mokymosi sunkumų turinčių mokinių tėvams socialinio pedagogo, psichologo konsultacijas, kaip padėti vaikui mokytis.
* Siekiant geresnių ugdymo rezultatų, mokytojams apie iškilusius mokymosi sunkumus iškart informuoti el. dienyne mokinio tėvus, konkrečiai nurodant, kas nesiseka, ką reikėtų pasimokyti papildomai.